Translate the text from Welsh to English.



 
Mae cartrefi da yn helpu i greu cymunedau cydlynus sy'n gweithredu'n dda, y mae pob un ohonom yn gallu cymryd rhan ynddyn nhw. Mae ein Rhaglen Cartrefi Clyd yn parhau i wneud cyfraniad sylweddol at y gwaith o wella ansawdd ein cartrefi, gan roi cymorth i bobl sy'n cael trafferth talu am yr ynni mae eu cartrefi'n ei ddefnyddio, a helpu i wireddu ein huchelgais i leihau allyriadau carbon niweidiol i'n hamgylchedd naturiol ar yr un pryd. 


Fel rhan o Raglen Cartrefi Clyd, mae Cynlluniau Nyth ac Arbed wedi bod yn gwella effeithlonrwydd cartrefi o ran ynni ers 2009, gan eu gwneud yn gynhesach ac yn fwy cyfforddus ar gyfer y bobl sy'n byw ynddynt.  Mae'r cynlluniau wedi parhau i gefnogi rhai o'r bobl fwyaf agored i niwed yn ein cymdeithas, drwy wella eu gallu i wrthsefyll iechyd gwael y gellir ei osgoi ac atal marwolaethau cynnar. Mae creu cartref cyfforddus hefyd yn helpu ein plant i ddechrau eu bywyd yn y ffordd orau posibl ac i wireddu eu llawn botensial.


Yr wythnos hon, mae'r Adroddiadau Blynyddol sy'n amlinellu'r gwaith a wnaed gan yr asiantwyr a benodwyd gennyf y llynedd i reoli cynlluniau Nyth ac Arbed, yn ystod y cyfnod diwethaf hwn o'r Rhaglen Cartrefi Clyd, wedi cael eu cyhoeddi. Cyflwynir yr Adroddiadau Blynyddol yng nghyd\-destun yr amcangyfrifon newydd o dlodi tanwydd yng Nghymru, sy'n awgrymu bod 155,000 o gartrefi yn parhau i brofi tlodi tanwydd – sef 12% o gartrefi. Mae lefel tlodi tanwydd yng Nghymru wedi gostwng mwy na hanner dros y deng mlynedd diwethaf. Mae'r cynlluniau hyn wedi gwneud cyfraniad sylweddol at leihau tlodi tanwydd, er bod angen gwneud mwy er mwyn lleihau lefelau tlodi tanwydd ymhellach byth. 


O ran Cynllun Nyth 2018–19, mae'r Adroddiad Blynyddol yn dangos bod £15\.9 miliwn wedi rhoi help a chymorth i 15,606 o bobl drwy eu cyfeirio nhw at nifer o wasanaethau trydydd parti, fel gwirio hawliau i fudd\-daliadau er mwyn cynyddu incwm cymaint ag y bo modd a rhoi cyngor ar reoli arian. Hefyd mae Nyth wedi helpu pobl i hawlio eu Gostyngiad Cartrefi Clyd gan eu cyflenwr ynni, ac mae dros 3,800 o gartrefi wedi elwa ar fesurau i wella effeithlonrwydd eu cartrefi o ran ynni yn ystod y cyfnod adrodd hwn. 


Mae Adroddiad Blynyddol llawn Nyth ar gael yn https://nest.gov.wales/workspace/uploads/files/nest\-annual\-report\-2019\-welsh\-5d3ac3c65f561\.pdf.


Ynglŷn â'r rhan o Raglen Cartrefi Clyd sy'n seiliedig ar ardaloedd, mae'r Adroddiad Blynyddol cyntaf hwn a gyhoeddwyd gan Arbed\-Am\-Byth yn dangos y rhoddwyd dros £1\.2 miliwn o gyllid gan Lywodraeth Cymru, gan helpu pobl mewn 145 o gartrefi drwy wella effeithlonrwydd eu cartrefi o ran ynni. Rwy'n disgwyl y bydd y cynllun hwn yn darparu llawer mwy o welliannau i gartrefi yng Nghymru yn y blynyddoedd nesaf. Ar ôl dysgu gwersi o gynlluniau yn y gorffennol, a'u rhoi ar waith, mae'r cynllun hwn yn canolbwyntio ar y cwsmer, gan ddangos gwelliannau i gyngor i ddefnyddwyr ac amddiffyn defnyddwyr, safonau cynnyrch a sicrwydd ansawdd, ynghyd â phrosesau gwell ar gyfer monitro a gwerthuso.   


Mae Adroddiad Blynyddol llawn Arbed ar gael yn http://www.arbedambyth.wales/annual\-reports/Arbed\_Adroddiad\_Blynyddol\_2018\-19\.pdf. 


Ynghyd â'r mesurau sydd wedi cael eu rhoi ar waith mewn cartrefi ers i Raglen Cartrefi Clyd ddechrau naw mlynedd yn ôl, mae ein buddsoddiad o dros £265 miliwn wedi rhoi cymorth uniongyrchol i bobl mewn dros 54,800 o gartrefi a oedd yn cael trafferth cadw eu cartref yn gynnes ac yn ddiogel am gost y gallant ei fforddio.  


Mae'r cynlluniau a gyflwynir o dan ein Rhaglen Cartrefi Clyd yn gwneud cyfraniad pwysig at leihau allyriadau carbon. Mae sicrhau allyriadau di\-garbon o adeiladau yn un o'r heriau mwyaf arwyddocaol rydym yn eu hwynebu dros y tri degawd nesaf. Er bod y cynlluniau hyn yn canolbwyntio ar ein hymdrechion i fynd i'r afael â thlodi tanwydd, maent yn cael effaith gadarnhaol uniongyrchol ar ein hymdrechion i sicrhau allyriadau di\-garbon o gartrefi yng Nghymru. 


Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny. 


 







Translation:


 
Good homes support the creation of cohesive and well\-functioning communities in which all can play a part. Our Warm Homes Programme continues to make a significant contribution to improving the quality of our homes, supporting people who continue to struggle to meet the cost of their home energy needs, whilst contributing to our ambitions to reduce harmful carbon emissions into our natural environment. 


As part of the Warm Homes Programme, the Welsh Government Warm Homes Nest and Arbed Schemes have been improving the energy efficiency of homes since 2009, making them a warmer and more comfortable place to live. The Schemes have continued to support some of the most vulnerable people in our society by improving their resilience to avoidable ill health and preventing premature death. Creating a comfortable home also supports our children to give them the best start in life to help them better realise their full potential.


This week, Annual Reports setting out the activities delivered by agents I appointed last year to manage the Nest and Arbed Schemes during this latest phase of Warm Homes Programme funding have been published. The Annual Reports are presented against the backdrop of the new estimates of fuel poverty in Wales, suggesting 155,000 homes continue to live in fuel poverty, representing 12% of all homes. The level of fuel poverty in Wales has reduced by more than half over the past ten years. These Schemes have made a considerable contribution to reducing fuel poverty, although much more needs to be done if levels of fuel poverty are to be reduced still further. 


In relation to the Nest Scheme for 2018\-19, the Annual Report shows funding of £15\.9 million has provided 15,606 people with help and support by signposting to a number of third party services, such as benefit entitlement checks to maximise income and money management advice. Nest has also helped people to claim their entitlement to a Warm Homes Discount from their energy supplier and more than 3,800 homes have benefited from home energy efficiency measures during this reporting period. 


The full Nest Annual Report can be viewed by visiting https://nest.gov.wales/workspace/uploads/files/nest\-annual\-report\-2019\-engli\-5d3ac3dfd5d07\.pdf


In relation to the area based part of the Warm Homes Programme, this first Annual Report published by Arbed\-Am\-Byth shows more than £1\.2m of Welsh Government funding was provided, benefitting people living in 145 homes by improving their home energy efficiency. I expect this Scheme to deliver many more improvements to Welsh homes in the years ahead. Learning the lessons from past Schemes and putting them into practice, this new Scheme is focussed on the customer, reflecting improvements to consumer advice and protection, product standards and quality assurance, together with improved monitoring and evaluation.   


The full Arbed Annual Report can be viewed by visiting http://www.arbedambyth.wales/annual\-reports/Arbed\_Annual\_Report\_2018\-19\.pdf.


Taken together with measures installed in homes since the Warm Homes Programme started 9 years ago, our investment of more than £265 million has directly benefitted people struggling to maintain a warm and safe home at an affordable cost in more than 54,800 homes.


The schemes delivered under our Warm Homes Programme make an important contribution in reducing carbon emissions. Achieving near zero carbon emissions from buildings is one of the most significant challenges we face in the next 3 decades. Whilst these Schemes are focused on our efforts to tackle fuel poverty, they make an immediate positive impact in our efforts to decarbonise Welsh homes. 


This statement is being issued during recess in order to keep members informed. Should members wish me to make a further statement or to answer questions on this when the Assembly returns I would be happy to do so.